Сабор Сьвятога Сімяона Стоўпніка (Берасьце)

**Катэдральны сабор Сьвятога Сімяона Стоўпніка** — помнік гісторыі другой паловы XIX стагодзьдзя (мураўёўка) у Берасьці. Знаходзіцца на рагу гістарычных Славянскай і Шашэйнай вуліцаў. Дзее. Твор архітэктуры расейскай эклектыкі. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя
Мураваную катэдральную царкву Ўрадавага сыноду Расейскай імпэрыі (Маскоўскай царквы) у Берасьці збудавалі ў 1862—1865 гадох паводле праекту архітэктара В. Палікарпава. У 1886 годзе з прычыны дапушчаных памылак пры будаўніцтве і аварыйнага стану будынак капітальна адрамантавалі пад наглядам акадэміка архітэктуры В. Чагіна.

За савецкім часам царква не зачынялася, у 1988 годзе яе будынак адрамантавалі. 18 жніўня 1997 году кіраўнік Беларускага экзархату Маскоўскага патрыярхату Філарэт (Вахрамееў) асьвяціў у катэдральным саборы копію крыжа Эўфрасіньні Полацкай, створаную берасьцейскім майстрам-ювэлірам Мікалаем Кузьмічам. У 2005 годзе побач з царквой паставілі помнік Апанасу Філіповічу.

## Архітэктура
Прыклад эклектычнай царкоўнай архітэктуры Расейскай імпэрыі. Будынак мае ў пляне кампазыцыю ў выглядзе цэнтрычнага крыжа: магутны кубападобны аб’ём узвышаецца на высокім філёнгавым цокалі з ружовага граніту і завяршаецца 5 купаламі-цыбулінамі, сярод якіх дамінуе вялікі 8-гранны барабан. Уваход вылучаецца кілепадобным пэрспэктыўным парталам, над якім ніша такой жа формы з выявай Сімяона Стоўпніка. Фасады праразаюцца вузкімі аркавымі аконнымі праёмамі, апярэзваюцца прафіляваным карнізам і філёнгавым парапэтам з трыкутнымі франтонамі.

Усярэдзіне сьветлавы барабан празь ветразі і 4 аркі абапіраецца на 4 магутныя пілёны. Прыдзелы, прытвор і апсыда перакрываюцца цыліндрычнымі і крыжовымі скляпеньнямі. У залю шырокім аркавымі прасьветам раскрываюцца хоры. Інтэр’ер дэкаруецца трафарэтнай арнамэнтыкай. Апсыда вылучаецца шырокім аркавымі прасьветам і драўляным іканастасам. З бабінца вядуць сходы на хоры і званіцу. У царкве захоўваюцца абразы «Аплакваньне Хрыста» (аўтар Л. Грушэўскі, 1800 год), «Мроя сьвятых Кірыка і Ўліты» і «Мроя сьвятой Людмілы» (абодва 1-й чвэрці XIX стагодзьдзя).

## Галерэя

### Гістарычная графіка

Bieraście, Šašejnaja, Sabornaja. Берасьце, Шашэйная, Саборная (N. Orda, 30.06.1869).jpg|Н. Орда, 30 чэрвеня 1869 г.
Bieraście, Šašejnaja, Sabornaja. Берасьце, Шашэйная, Саборная (V. Griaznov, XIX).jpg|В. Гразноў, XIX ст.
Bieraście, Šašejnaja, Sabornaja. Берасьце, Шашэйная, Саборная (V. Griaznov, 1885).jpg|В. Гразноў, 1885 г.
Bieraście, Šašejnaja, Sabornaja. Берасьце, Шашэйная, Саборная (1885).jpg|1885 г.


### Гістарычныя здымкі

Bieraście, Šašejnaja, Sabornaja. Берасьце, Шашэйная, Саборная (1900).jpg|1900 г.
Bieraście, Šašejnaja, Sabornaja. Берасьце, Шашэйная, Саборная (1905).jpg|1905 г.
Bieraście, Šašejnaja, Sabornaja. Берасьце, Шашэйная, Саборная (12.12.1915).jpg|12 сьнежня 1915 г.
Bieraście, Sabornaja. Берасьце, Саборная (1915-18).jpg|1915—1918 гг.


Bieraście, Sabornaja. Берасьце, Саборная (1915-18) (2).jpg|1915—1918 гг.
Bieraście, Sabornaja. Берасьце, Саборная (1915-18) (3).jpg|1915—1918 гг.
Bieraście, Sabornaja. Берасьце, Саборная (1915-18) (4).jpg|1915—1918 гг.
Bieraście, Sabornaja. Берасьце, Саборная (1915-18) (5).jpg|1915—1918 гг.


Bieraście, Šašejnaja, Sabornaja. Берасьце, Шашэйная, Саборная (1915-18).jpg|1915—1918 гг.
Bieraście, Šašejnaja, Sabornaja. Берасьце, Шашэйная, Саборная (1915-18) (2).jpg|1915—1918 гг.
Bieraście, Sabornaja. Берасьце, Саборная (1916).jpg|1916 г.
Bieraście, Sabornaja. Берасьце, Саборная (1917).jpg|1917 г.


Bieraście, Šašejnaja, Sabornaja. Берасьце, Шашэйная, Саборная (1937).jpg|1937 г.
Bieraście, Sabornaja. Берасьце, Саборная (1941-44).jpg|1941—1944 гг.
Bieraście, Sabornaja. Берасьце, Саборная (1942).jpg|1942 г.
Bieraście, Šašejnaja, Sabornaja. Берасьце, Шашэйная, Саборная (1942).jpg|1942 г.


### Сучасныя здымкі

Сьвята-Сімяонаўскі сабор (Берасьце) 002.Jpeg|Агульны выгляд
Брэсцкі Свята-Сімяонаўскі кафедральны сабор.JPG|Уваход
Брест. Проспект Машерова. - panoramio.jpg|З боку апсыды
Бярэсьце, Сьвята-Сімяонаўскі сабор.jpg|Помнік каля царквы


## Заўвагі

## Крыніцы

## Літаратура
* 
* 

## Вонкавыя спасылкі

* 

Катэгорыя:Хрысьціянскія храмы Берасьця